মোহাম্মদ রফিক: শোনো, একটা জিনিস কি, আমি নিজে সবসময় আশাবাদী থাকতে চাই। আমি নিজে মানুষের সাথে থাকতে চাই। আমি মনে করি মানুষ এগিয়েছে। তুমি যদি ইতিহাস পড়-সমাজ ইতিহাস দেখ, দেখবে যে, পৃথিবীতে প্রতিকূলতা সৃষ্টি হয়েছে কিন্তু তার ভেতরও মানুষের কোথায় যেন একটা শক্তি আছে; মানুষ কিন্তু পিছিয়ে পরেনি বা উধাও হয়ে যায়নি। আমার ধারণা, আমার দেশের মানুষের কোথাও একটা শক্তি আছে এবং যে শক্তি তাকে এগিয়ে দেবে।